I april og mai 1849 havnet Frankfurtparlamentet i en alvorlig krise etter at den prøyssiske kongen avviste både keisertronen og riksforfatningen. Riksforstanderen, Johann, nektet å gå inn for forfatningen. Et utvalg på 30 medlemmer skulle komme med forslag om den videre fremferden. En rapport av 18. mai 1849 foreslo etablering av et , som skulle bestå av fem av nasjonalforsamlingens medlemmer. Et mindretall i komitéen ønsket istedet å velge en blant de regjerende fyrstene. Et flertall av parlamentets medlemmer gikk – med 126 mot 116 stemmer – inn for en stattholder. Da fiendtlige tropper nærmet seg, forlot rundt 100 delegerte Frankfurt for å fortsette sin virksomhet i Stuttgart.